ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളവരുടെ നിരക്കു കുറയുന്ന പ്രവണത തുടരുന്നു
ചികിത്സയിലുള്ളത് ആകെ രോഗബാധിതരില് 15.11% മാത്രം
ആകെ ചികിത്സയിലുള്ളവരില് 76 ശതമാനവും രോഗം ഏറ്റവും കൂടുതല് ബാധിച്ച 10 സംസ്ഥാനങ്ങളില്
.
ചികിക്സയിലുള്ളവരുടെ എണ്ണം ഓഗസ്റ്റ് 1 ന് 33.32% ആയിരുന്നത് സെപ്റ്റംബര് 30 ആയപ്പോഴേക്കും 15.11% ആയി കുറഞ്ഞു. ചികിത്സയിലുള്ളവര് രണ്ട് മാസത്തിനുള്ളില് പകുതിയായി കുറഞ്ഞു.
രാജ്യത്ത് കോവിഡ് രോഗമുക്തി നിരക്ക് തുടര്ച്ചയായി വര്ധിച്ച് 83.33 ശതമാനത്തിലെത്തി. കഴിഞ്ഞ 24 മണിക്കൂറിനിടെ 86,428 പേര് ആശുപത്രി വിട്ടു.
ആകെ രോഗമുക്തരുടെ എണ്ണം 51,87,825 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 42 ലക്ഷം  കവിഞ്ഞു. രോഗമുക്തരുടെ എണ്ണം കൂടുന്നതിനനുസരിച്ച്, ഈ അന്തരം തുടര്ച്ചയായി വര്ധിക്കുകയാണ്.
സെപ്റ്റംബര് 22 മുതല് ചികിത്സയിലുള്ളവരുടെ എണ്ണം 10 ലക്ഷത്തില് താഴെയാണ്.
ചികിത്സയിലുള്ളവരില് 76% ത്തിലധികവും മഹാരാഷ്ട്ര, കര്ണാടക, കേരളം, ആന്ധ്രാപ്രദേശ്, ഉത്തര്പ്രദേശ്, തമിഴ്നാട്, ഒഡീഷ, അസം, ഛത്തീസ്ഗഢ്, തെലങ്കാന എന്നീ പത്തു സംസ്ഥാനങ്ങളിലാണ്.
2,60,000 ല് അധികം പേരാണ് മഹാരാഷ്ട്രയില് ചികിത്സയിലുള്ളത്.
14 സംസ്ഥാനങ്ങളില്/കേന്ദ്രഭരണപ്രദേശങ്ങളില് 5,000 ല് താഴെയാണ് കോവിഡ് ചികിത്സയിലുള്ളവരുടെ എണ്ണം.
ആകെ രോഗമുക്തരുടെ 78 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 10,00,000 ലധികം രോഗമുക്തരുള്ള മഹാരാഷ്ട്രയാണ് മുന്നില്. ആന്ധ്രയില് 6,00,000 പേരാണ് രോഗമുക്തരായത്.
കഴിഞ്ഞ 24 മണിക്കൂറിനിടെ 80,472 പേര്ക്കാണ് രാജ്യത്ത് കോവിഡ് സ്ഥിരീകരിച്ചത്. പുതിയ കേസുകളില് 76 ശതമാനവും 10 സംസ്ഥാനങ്ങളില്/കേന്ദ്രഭരണപ്രദേശങ്ങളില് നിന്നാണ്. മഹാരാഷ്ട്രയില് 15,000 ത്തോളവും കര്ണാടകയില് പതിനായിരത്തിലധികവും റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനിടെ 1,179 മരണമാണ് റിപ്പോര്ട്ട് ചെയ്തത്.
ഇതില് 85 ശതമാനവും മഹാരാഷ്ട്ര, കര്ണാടക, പഞ്ചാബ്, തമിഴ്നാട്, ഉത്തര്പ്രദേശ്, പശ്ചിമ ബംഗാള്, ദില്ലി, ഛത്തീസ്ഗഢ്, മധ്യപ്രദേശ്, ആന്ധ്രാപ്രദേശ് എന്നിവിടങ്ങളിലാണ്. മഹാരാഷ്ട്രയിലാണ് 36 ശതമാനം മരണവും .
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 184.31 കോടി കടന്നു
ന്യൂ ഡൽഹി: ഏപ്രിൽ 1, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 184.31 കോടി  കടന്നു. 2,20,52,965 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 1.72 കോടിയിൽ അധികം  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
രാജ്യത്ത് ചികിത്സയിൽ ഉള്ളവരുടെ എണ്ണം കുറഞ്ഞു വരികയാണ്. നിലവിൽ രാജ്യത്ത് ചികിത്സയിലുള്ളത് 13,672 പേരാണ്. ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.03% ശതമാനമാണ്.
(കഴിഞ്ഞ 24 മണിക്കൂറിനുള്ളിൽ 1,918 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,90,922 ആയി. ദേശീയ രോഗമുക്തി നിരക്ക് 98.76%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,335 പേർക്കാണ്.
കഴിഞ്ഞ 24 മണിക്കൂറിൽ 6,06,036 പരിശോധനകൾ നടത്തി. 78.97 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 0.23 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.22 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
ഇതുവരെ 198.34 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 198.34 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
7.21 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
തെരഞ്ഞെടുപ്പ് കമ്മീഷന്
കേരളം, അസം, തമിഴ്നാട്, പശ്ചിമ ബംഗാൾ, പുതുച്ചേരി നിയമ നിര്മ്മാണ സഭകളിലേക്കുള്ള പൊതുതെരഞ്ഞെടുപ്പ്, 2021- ദേശീയ/സംസ്ഥാന രാഷ്ട്രീയ പാർട്ടികൾക്ക് പ്രക്ഷേപണ/ സംപ്രേഷണ സമയം അനുവദിക്കുന്നത് സംബന്ധിച്ച്
ന്യൂഡൽഹി, മാർച്ച് 09, 2021
കോവിഡ് മഹാമാരിയും, സമ്പർക്കേതര പ്രചാരണത്തിന്റെ വർധിച്ച ആവശ്യകത കണക്കിലെടുത്തും , കേന്ദ്ര തെരഞ്ഞടുപ്പ് കമ്മീഷൻ, പ്രസാർ ഭാരതി കോർപ്പറേഷനുമായുള്ള കൂടിയാലോചനക്കു ശേഷം
നിയമ നിര്മ്മാണ സഭകളിലേക്കുള്ള പൊതുതെരഞ്ഞെടുപ്പ് നടക്കുന്ന കേരളം, അസം, തമിഴ്നാട്, പശ്ചിമ ബംഗാൾ, പുതുച്ചേരി എന്നീ സംസ്ഥാന/കേന്ദ്ര ഭരണപ്രദേശങ്ങളിലെ ഓരോ ദേശീയ പാർട്ടിക്കും അംഗീകാരമുള്ള സംസ്ഥാന പാർട്ടികൾക്കും, ദൂരദർശൻ, ഓൾ ഇന്ത്യ റേഡിയോ എന്നിവയിൽ അനുവദിച്ച പ്രക്ഷേപണ/സംപ്രേഷണ സമയം ഇരട്ടിയാക്കാൻ തീരുമാനിച്ചു.
ഇതുമായി ബന്ധപ്പെട്ട് 2021 മാർച്ച് 9 ന് കമ്മിഷൻ പുറത്തിറക്കിയ ഓർഡർ No.437/TA-LA/1/2021/ പകർപ്പ് ചുവടെ നൽകിയിരിക്കുന്നു:
RRTN/SKY
(Visitor Counter : 104
പ്രധാനമന്ത്രിയുടെ ഓഫീസ്
കാര്ഷിക മേഖലയെ ഉത്തേജിപ്പിക്കുന്നതിന് പ്രധാനമന്ത്രി നരേന്ദ്ര മോദി യോഗം വിളിച്ചു ചേര്ത്തു
കാര്ഷിക മേഖലയിലെ പ്രശ്നങ്ങളും ആവശ്യമായിരിക്കുന്ന പരിഷ്കാരങ്ങളും ചര്ച്ച ചെയ്യുന്നതിന് പ്രധാനമന്ത്രി നരേന്ദ്രമോദി യോഗം വിളിച്ചു ചേര്ത്തു.
(കാര്ഷിക വിപണനം, വിപണനം ചെയ്യാവുന്ന അധിക ഉത്പ്പന്നങ്ങളുടെ കൈകാര്യ നിര്വഹണം, കൃഷിക്കാര്ക്ക് വായ്പാ സ്ഥാപനങ്ങളുടെ പ്രാപ്യത, ഉചിതമായ പിന്ബല വ്യവസ്ഥ നല്കി കാര്ഷിക മേഖലയെ വിവിധ നിയന്ത്രണങ്ങളില് നിന്നു സ്വതന്ത്രമാക്കല് എന്നിവയ്ക്കാണ് ചര്ച്ചയില് പ്രത്യേക ഊന്നല് നല്കിയത്.
നിലവിലുള്ള വിപണന വ്യവസ്ഥയില് നയതന്ത്രപരമായ ഇടപെടലുകള് നടത്തുന്നതിനും, ത്വരിത കാര്ഷിക വികസനത്തിന്റെ പശ്ചാത്തലത്തില് ഉചിതമായ പരിഷ്കാരങ്ങള് കൊണ്ടുവരുന്നതിലുമായിരുന്നു ചര്ച്ച കൂടുതല് കേന്ദ്രീകരിച്ചത്. കാര്ഷിക അടിസ്ഥാന സൗകര്യങ്ങള് ശക്തിപ്പെടുത്തുന്നതിന് സൗജന്യനിരക്കിലുള്ള വായ്പകള് കൂടുതലായി ലഭ്യമാക്കുക, പ്രധാന് മന്ത്രി കിസാന് ഗുണഭോക്താക്കള്ക്ക് പ്രത്യേക കിസാന് ക്രെഡിറ്റ് കാര്ഡുകള് പരമാവധി നല്കുക, കൃഷിക്കാര്ക്ക് പരമാവധി നല്ല വില ലഭിക്കുന്നതിന് കാര്ഷികോത്പ്പന്നങ്ങളുടെ അന്തര് സംസ്ഥാന വിപണന സൗകര്യങ്ങള് ഏര്പ്പെടുത്തുക തുടങ്ങിയ സുപ്രധാന മേഖലകളാണ് ചര്ച്ചയില് സ്പര്ശിക്കപ്പെട്ടത്.
ഇലക്ട്രോണിക് വ്യവസായം സാധ്യമാക്കുന്നതിന് ഇലക്ട്രോണിക് കാര്ഷിക വിപണികളെ ഇതിനുള്ള വേദിയായി വികസിപ്പിക്കേണ്ടതിന്റെ ആവശ്യകതയും ചര്ച്ച ചെയ്യപ്പെട്ടു.
രാജ്യത്ത് മൂലധനവും, കാര്ഷിക സമ്പദ് വ്യവസ്ഥയില് സാങ്കേതിക വിദ്യയും നിവേശിപ്പിക്കുന്നതിന് നൂതന കൃഷി രീതികള്ക്കുള്ള സൗകര്യങ്ങള് ലഭ്യമാക്കുന്നതിന് സാധ്യമായ ഏകീകൃത നിയമ വ്യവസ്ഥ ഏര്പ്പെടുത്തുന്നതും ചര്ച്ചാ വിഷയമായി. വിളകളിലെ ജൈവ സാങ്കേതിക വിദ്യാ വികസനത്തിന്റെ അനുകൂലവും പ്രതികൂലവുമായ വാദങ്ങള്, ഉത്പാദന വര്ധന, കൃഷിചെലവുകള് കുറയ്ക്കല് തുടങ്ങിയ കാര്യങ്ങളെ കുറിച്ചും പര്യാലോചന നടന്നു. മാതൃകാ പാട്ട നിയമം ഉയര്ത്തുന്ന വെല്ലുവിളികളും, അതില് എപ്രകാരം ചെറുകിട പരിമിത കൃഷിക്കാരുടെ താല്പര്യങ്ങള് സംരക്ഷിക്കാം എന്നും വിശദമായി ചര്ച്ച ചെയ്യപ്പെട്ടു. അവശ്യ വസ്തു നിയമത്തെ എങ്ങിനെ വര്ത്തമാന കാല സാഹചര്യവുമായി പൊരുത്തപ്പെടുത്താം അതിന് എന്താണ് പ്രസക്തി എന്നും ചര്ച്ചകള് നടന്നു. കാരണം ഇതു പ്രകാരം ഉത്പാദന പൂര്വ കാര്ഷിക അടിസ്ഥാനഘടനയ്ക്ക് പ്രോത്സാഹനവും ചരക്കു കേന്ദ്രീകൃത വിപണികളില് അനുകൂല ഫലങ്ങളും, വന് തോതിലുള്ള സ്വകാര്യ നിക്ഷേപവും ഉണ്ടാവും എന്നും ചര്ച്ചകളില് ചൂണ്ടിക്കാണിക്കപ്പെട്ടു.
ഇന്ത്യന് ബ്രാന്ഡ്, ചരക്കു നിഷ്ഠമായ ബോര്ഡുകളും കൗണ്സിലുകളും വികസിപ്പിക്കുക, കാര്ഷിക കൂട്ടായ്മകളും കരാര് കൃഷിയും പ്രോത്സാഹിപ്പിക്കുക തുടങ്ങിയ നടപടികള് കാര്ഷികോത്പ്പന്ന കയറ്റുമതിയ്ക്ക് വലിയ കരുത്തു പകരുമെന്നുമുള്ള ആശയങ്ങള് ചര്ച്ചയില് ഉയര്ന്നു വന്നു.
കൃഷിയില് ആധുനിക സാങ്കേതിക വിദ്യകളുടെ ഉപയോഗത്തിന് പരമ പ്രാധാന്യം ഉണ്ടാകണം. കാരണം അതിലൂടെ മാത്രമെ മൂല്യശൃംഖലയുടെ പരമാവധി പ്രയോജനം കൃഷിക്കാര്ക്കു ലഭിക്കൂ.
അവസാനത്തെ കൃഷിക്കാരനു വരെ സാങ്കേതിക വിദ്യ എത്തിക്കും, അങ്ങിനെ ആഗോള മൂല്യ ശൃംഖലയില് നമ്മുടെ കൃഷിക്കാരെ കൂടുതല് മത്സരക്ഷമതയുള്ളവരാക്കും എന്ന് പ്രധാനമന്ത്രി ഊന്നിപ്പറഞ്ഞു.
കര്ഷകരുടെ ഉത്പാദക സംഘങ്ങളെ ശാക്തീകരിക്കുന്നതിന് യോഗം തീരുമാനിച്ചു. ഇതിലൂടെ കാര്ഷിക സമ്പദ് വ്യവസ്ഥയില് ഊര്ജ്ജസ്വലതയും സുതാര്യതയും കൊണ്ടുവരിക, കൃഷിക്കാര്ക്ക് പരമാവധി പ്രയോജനങ്ങള് ലഭ്യമാക്കുക എന്നിവയാണ് ഉദ്ദേശിക്കുന്നത്. മെച്ചപ്പെട്ട വില സാക്ഷാത്ക്കരണത്തിനും, തെരഞ്ഞെടുക്കാനുള്ള കൃഷിക്കാരുടെ സ്വാതന്ത്ര്യത്തിനുമായി നിലവിലുള്ള വിപണികളെ നിയന്ത്രിക്കുന്ന നിയമങ്ങള് പുനപരിശോധിക്കുന്നതിനായിരുന്നു ചര്ച്ചയുടെ മൊത്തത്തിലുള്ള ഊന്നല്.
ആരോഗ്യ, കുടുംബക്ഷേമ മന്ത്രാലയം
ഐസിഎംആറുമായുമുള്ള  കൂടിയാലോചനയിലൂടെ സംസ്ഥാന കേന്ദ്രീകൃത സെറോ സർവ്വേ നടത്തി കോവിഡ് വ്യാപനത്തെ സംബന്ധിക്കുന്ന ജില്ലാതല ഡാറ്റ സൃഷ്ടിക്കാൻ കേന്ദ്ര സർക്കാർ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി.
ന്യൂഡൽഹി , ജൂലൈ 28,2021
പ്രാദേശിക തലത്തിൽ പൊതുജനാരോഗ്യ സംരക്ഷണത്തിനുള്ള ഫലപ്രദമായ പ്രതിരോധ നടപടികൾ സ്വീകരിക്കാൻ, ഐസിഎംആറുമായുമുള്ള കൂടിയാലോചനയിലൂടെ, സംസ്ഥാന കേന്ദ്രീകൃത സെറോ സർവ്വേ നടത്തി കോവിഡ് വ്യാപനത്തെ സംബന്ധിക്കുന്ന ജില്ലാതല ഡാറ്റ സൃഷ്ടിക്കാൻ കേന്ദ്ര സർക്കാർ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി. സംസ്ഥാനങ്ങളിലെ അഡീഷണൽ ചീഫ് സെക്രട്ടറി / പ്രിൻസിപ്പൽ സെക്രട്ടറി / ആരോഗ്യ സെക്രട്ടറി എന്നിവർക്ക് കേന്ദ്ര ആരോഗ്യ സെക്രട്ടറി എഴുതിയ കത്തിലാണ് ഇക്കാര്യം വ്യക്തമാക്കിയിരിക്കുന്നത്.
ഇന്ത്യൻ കൗൺസിൽ ഓഫ് മെഡിക്കൽ റിസർച്ച്  ഇന്ത്യയിലെ 70 ജില്ലകളിൽ അടുത്തിടെ ദേശീയ സെറോ സർവേ നടത്തി. ചുവടെയുള്ള സെറോ സർവേയുടെ കണ്ടെത്തലുകൾ സംസ്ഥാനം തിരിച്ചുള്ള വ്യാപനത്തെ സൂചിപ്പിക്കുന്നു:
ദേശീയ തലത്തിൽ കോവിഡ് വൈറസ് വ്യാപനത്തിന്റെ വ്യാപ്തി മനസ്സിലാക്കുന്നതിനാണ് ICMR ദേശീയ സെറോ സർവേ നടത്തിയത്. ദേശീയ സെറോ-സർവേ ഫലങ്ങൾ ജില്ലകളിലെയും സംസ്ഥാനങ്ങളിലെയും സെറോ വ്യാപനത്തിന്റെ വൈവിധ്യത്തെ കൃത്യമായി പ്രതിഫലിപ്പിക്കുന്നില്ല.
RRTN/SKY
(Visitor Counter : 249
രാജ്യരക്ഷാ മന്ത്രാലയം
ദുബായിലെ റാഷിദ് തുറമുഖത്തേക്കുള്ള ഇന്ത്യൻ കപ്പലുകളുടെ സന്ദർശനം 
ന്യൂ ഡൽഹി: ഓഗസ്റ്റ് 9, 2023
ഇന്ത്യൻ നാവികസേനയുടെ മുൻനിര പ്ലാറ്റ്ഫോമുകളായ ഐഎൻഎസ് വിശാഖപട്ടണം, ഐഎൻഎസ് ത്രിഖണ്ഡ് എന്നിവ വെസ്റ്റേൺ ഫ്ലീറ്റ് കമാൻഡിംഗ് ഫ്ലാഗ് ഓഫീസർ റെയർ അഡ്മിറൽ വിനീത് മക്കാർട്ടിയുടെ നേതൃത്വത്തിൽ 2023 ഓഗസ്റ്റ് 8 മുതൽ 11 വരെ ദുബായിലെ റാഷിദ് തുറമുഖം സന്ദർശിക്കും. ഐഎൻഎസ് വിശാഖപട്ടണം, ഐഎൻഎസ് ത്രിഖണ്ഡ് എന്നിവ യഥാക്രമം ക്യാപ്റ്റൻ അശോക് റാവുവും ക്യാപ്റ്റൻ പ്രമോദ് ജി തോമസും നയിക്കുന്നു.
സന്ദര്ശന വേളയില് കപ്പലുകള് യുഎഇ നാവിക സേനയുമായി സമുദ്ര പ്രവര്ത്തനങ്ങളുടെ വിവിധ ഘടകങ്ങളെക്കുറിച്ച് പ്രൊഫഷണല് ആശയവിനിമയം നടത്തുകയും സഹകരണം വര്ദ്ധിപ്പിക്കുന്നതിനും ഇരു നാവികസേനകളും തമ്മിലുള്ള ബന്ധം ശക്തിപ്പെടുത്തുന്നതിനും ലക്ഷ്യമിട്ടുള്ള മികച്ച സമ്പ്രദായങ്ങള് പങ്കിടുകയും ചെയ്യും. ഇരു നാവികസേനകളും തമ്മിലുള്ള പരസ്പര പ്രവർത്തനക്ഷമതയും സമന്വയവും വർദ്ധിപ്പിക്കുന്നതിനായി യുഎഇ നാവികസേനയുമായി ഉഭയകക്ഷി അഭ്യാസമായ 'സായിദ് തൽവാർ' ഷെഡ്യൂൾ ചെയ്തിട്ടുണ്ട്.
നിലവിലെ സന്ദര്ശനം ഇരു നാവികസേനകളും തമ്മിലുള്ള സമുദ്ര പങ്കാളിത്തം കൂടുതല് മെച്ചപ്പെടുത്തുകയും മേഖലയിലെ സുരക്ഷാ വെല്ലുവിളികളെക്കുറിച്ച് പൊതുവായ ധാരണ വളര്ത്തുകയും ചെയ്യും.
(Visitor Counter : 56
പ്രധാനമന്ത്രിയുടെ ഓഫീസ്
ജി20 ഉച്ചകോടിയുടെ സമാപനച്ചടങ്ങിൽ പ്രധാനമന്ത്രി ശ്രീ നരേന്ദ്ര മോദി നടത്തിയ അഭിസംബോധനയുടെ പൂർണരൂപം
സുഹൃത്തുക്കളേ,
ത്രികക്ഷി മനോഭാവത്തിൽ ഞങ്ങൾക്ക് പൂർണ വിശ്വാസമുണ്ട്.
ബ്രസീലിന് അചഞ്ചലമായ പിന്തുണ ഞങ്ങൾ വാഗ്ദാനം ചെയ്യുന്നു. അവരുടെ നേതൃത്വത്തിൽ, ജി-20 നമ്മുടെ പൊതു ലക്ഷ്യങ്ങൾ കൂടുതൽ മുന്നോട്ട് കൊണ്ടുപോകുമെന്ന് ഞങ്ങൾ ഉറച്ചു വിശ്വസിക്കുന്നു.
ബ്രസീൽ പ്രസിഡന്റും എന്റെ സുഹൃത്തുമായ ലുല ഡ സിൽവയെ ഞാൻ അഭിനന്ദിക്കുന്നു.
അതോടൊപ്പം, ഞാൻ അദ്ദേഹത്തിന് അധ്യക്ഷപദം കൈമാറുന്നു.
ഈ അവസരത്തിൽ ചിന്തകൾ പങ്കുവയ്ക്കാൻ ഞാൻ പ്രസിഡന്റ് ലുലയെ ക്ഷണിക്കുന്നു.

വിശിഷ്ട വ്യക്തികളേ,
ആദരണീയരേ,
നിങ്ങൾക്കറിയാവുന്നതുപോലെ, നവംബർ വരെ ഇന്ത്യ ജി-20 അധ്യക്ഷപദം വഹിക്കും. അതിന് ഇനിയും രണ്ടര മാസം ബാക്കിയുണ്ട്.
ഈ രണ്ട് ദിവസങ്ങളിൽ, നിങ്ങളേവരും നിരവധി കാര്യങ്ങൾ മുന്നോട്ടുവച്ചു. നിരവധി അഭിപ്രായങ്ങൾ നൽകി. നിരവധി നിർദേശങ്ങൾ നൽകി.
മുന്നോട്ട് വന്ന നിർദേശങ്ങൾ ഒരിക്കൽ കൂടി പരിശോധിക്കുകയും അവയുടെ പുരോഗതി എങ്ങനെ ത്വരിതപ്പെടുത്തണമെന്നു ചിന്തിക്കുകയും ചെയ്യേണ്ടതു നമ്മുടെ ഉത്തരവാദിത്വമാണ്.
നവംബർ അവസാനം ജി-20 ഉച്ചകോടിയുടെ മറ്റൊരു വെർച്വൽ സെഷൻ നടത്തണമെന്ന് ഞാൻ നിർദേശിക്കുന്നു.
ഈ ഉച്ചകോടിയിൽ തീരുമാനിച്ച വിഷയങ്ങൾ ആ സെഷനിൽ നമുക്ക് അവലോകനം ചെയ്യാം.
ഇവയുടെ എല്ലാ വിശദാംശങ്ങളും നമ്മുടെ സംഘം നിങ്ങളുമായി പങ്കിടും.
നിങ്ങളേവരും ഇതിൽ പങ്കാളികളാകുമെന്നാണ് എന്റെ പ്രതീക്ഷ.
വിശിഷ്ട വ്യക്തികളേ,
ആദരണീയരേ,
ഈ വാക്കുകളോടെ ഞാൻ ഔദ്യോഗികമായി ഈ ജി-20 ഉച്ചകോടിക്കു പരിസമാപ്തി കുറിക്കുന്നു.
‘ഒരു ഭൂമി, ഒരു കുടുംബം, ഒരു ഭാവി’ എന്നിവയിലേക്കുള്ള പാത സന്തോഷകരമാകട്ടെ.
‘സ്വസ്തി അസ്തു വിശ്വസ്യ!’
ലോകമെമ്പാടും പ്രത്യാശയും സമാധാനവും പുലരട്ടെ എന്നാണ് അതിനർഥം.
ഇന്ത്യയിലെ 140 കോടി ജനങ്ങളുടെ ആശംസകളോടെ, നിങ്ങളേവരോടും ഞങ്ങളുടെ ആത്മാർഥമായ കൃതജ്ഞത അറിയിക്കുന്നു!
NS
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര വിവരാവകാശ കമ്മീഷനിൽ തീർപ്പാക്കാത്ത രണ്ടാമത്തെ അപ്പീലുകളുടെയും പരാതികളുടെയും എണ്ണം ഏതാണ്ട് പകുതിയായി കുറഞ്ഞു
ന്യൂ ഡൽഹി: ഡിസംബർ 7, 2022
കേന്ദ്ര വിവരാവകാശ കമ്മീഷനിൽ തീർപ്പുകൽപ്പിക്കാത്ത രണ്ടാമത്തെ അപ്പീലുകളുടെയും പരാതികളുടെയും എണ്ണം 2021ലെ 38,116ൽ നിന്ന് 2022 നവംബർ 30 വരെ പകുതിയോളം കുറഞ്ഞ് 19,289 ആയി.
2021 മാർച്ച് 31 വരെ രണ്ടാമത്തെ അപ്പീലുകളുടെയും പരാതികളുടെയും എണ്ണം 38,116 ആയിരുന്നു. ഇത് 2022 മാർച്ച് 31 ന് 29,213 ആയും, 2022 നവംബര് 30 ഓടെ 19,289 ആയും കുറഞ്ഞുവെന്ന് ലോക് സഭയിലെ ഒരു ചോദ്യത്തിന് രേഖാമൂലമുള്ള മറുപടിയിൽ കേന്ദ്ര പേഴ്സണൽ-പൊതു പരാതികൾ-പെൻഷൻ സഹമന്ത്രി, ഡോ. ജിതേന്ദ്ര സിംഗ് പറഞ്ഞു.
വിവരാവകാശ നിയമത്തിന് കീഴിലുള്ള അപ്പീലുകൾ/പരാതികൾ എന്നിവയെക്കുറിച്ചുള്ള സംസ്ഥാന തിരിച്ചുള്ള ഡാറ്റ അതത് സംസ്ഥാന സർക്കാരുകളാണ് പരിപാലിക്കുന്നതെന്ന് ഡോ ജിതേന്ദ്ര സിംഗ് വ്യക്തമാക്കി.
2005ലെ വിവരാവകാശ നിയമത്തിലെ സെക്ഷൻ 15 പ്രകാരം, സംസ്ഥാന വിവരാവകാശ കമ്മീഷനിലെ ഇൻഫർമേഷൻ കമ്മീഷണർമാരുടെ ഒഴിവുകൾ നികത്തുന്നത് അതത് സംസ്ഥാന സർക്കാരുകളുടെ വിഷയമാണ്. സംസ്ഥാന വിവരാവകാശ കമ്മീഷനുകളിലെ ചീഫ് ഇൻഫർമേഷൻ കമ്മീഷണറുടെയും ഇൻഫർമേഷൻ കമ്മീഷണർമാരുടെയും ഒഴിവുകളെ സംബന്ധിക്കുന്ന ഡാറ്റ സംസ്ഥാനങ്ങളാണ് പരിപാലിക്കുന്നത്.
വാണിജ്യ വ്യവസായ മന്ത്രാലയം
'വസുധൈവ കുടുംബകം' എന്ന തത്വചിന്തയുടെ യഥാർത്ഥ അംബാസഡർമാരാണ് യുഎസിലെ ഇന്ത്യൻ പ്രവാസികൾ - ശ്രീ പീയൂഷ് ഗോയൽ
ന്യൂ ഡൽഹി: സെപ്റ്റംബര് 07, 2022
'വസുധൈവ കുടുംബകം' എന്ന തത്വചിന്തയുടെ യഥാർത്ഥ അംബാസഡർമാരാണ് യുഎസിലെ ഇന്ത്യൻ പ്രവാസികളെന്ന് കേന്ദ്ര വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ പറഞ്ഞു. യുഎസിന് നൽകുന്ന സംഭാവനകൾക്ക് അദ്ദേഹം ഇന്ത്യൻ സമൂഹത്തിന് നന്ദി അറിയിച്ചു. പങ്കാളിത്തത്തിലൂടെയും പുതിയ സാങ്കേതികവിദ്യകളിലൂടെയും നൂതന ആശയങ്ങളിലൂടെയും ഇന്ത്യയ്ക്ക് തിരികെ സംഭാവന നൽകുകയും പിന്തുണയ്ക്കുകയും ചെയ്യുന്നതിന് ഇന്ത്യൻ സമൂഹത്തെയും അദ്ദേഹം അഭിനന്ദിച്ചു. സാൻ ഫ്രാൻസിസ്കോയിലെ സമൂഹ സ്വീകരണത്തിൽ സംസാരിക്കവെയാണ് അദ്ദേഹം ഇക്കാര്യം പറഞ്ഞത്.
സാൻ ഫ്രാൻസിസ്കോയിൽ അദ്ദേഹം ഉദ്ഘാടനം ചെയ്ത 'ഇന്ത്യ-യുഎസ് സ്റ്റാർട്ടപ്പ് SETU'  സംരംഭത്തെക്കുറിച്ച് സംസാരിച്ച ശ്രീ ഗോയൽ, ഇത് ഇന്ത്യൻ-അമേരിക്കൻ കമ്പനികൾ തമ്മിലുള്ള പാലമായി പ്രവർത്തിക്കുമെന്നും സംരംഭകരെ പിന്തുണയ്ക്കുമെന്നും പറഞ്ഞു. യുഎസിലെ ഇന്ത്യൻ സമൂഹത്തിന് വിജയഗാഥകൾ രൂപപ്പെടുത്താനും നൈപുണ്യം വർദ്ധിപ്പിക്കാനും ഇത് സഹായിക്കും എന്നും അദ്ദേഹം അഭിപ്രായപ്പെട്ടു.
ഇന്ത്യയിൽ നിക്ഷേപം നടത്താൻ ആഗ്രഹിക്കുന്ന കമ്പനികൾക്ക് ഇന്ത്യ പിന്തുണ വാഗ്ദാനം ചെയ്യുന്നുണ്ടെന്ന് ശ്രീ ഗോയൽ പറഞ്ഞു. നിക്ഷേപത്തിനെ വളരെ ആകർഷകമാക്കുന്ന വലിയൊരു വിപണി സാധ്യതയാണ് ഇന്ത്യ വാഗ്ദാനം ചെയ്യുന്നതെന്ന് അദ്ദേഹം എടുത്തുപറഞ്ഞു. ഇന്ത്യയിൽ, കൂടുതല് വലിയ പരിമാണങ്ങള് ഉപയോഗിച്ചു നേടുന്ന ആനുപാതിക ലാഭങ്ങളും  ഒരു ബ്രഹത്തായ പ്രതിഭാ ശേഷിയുടെ ലഭ്യതയും ഉണ്ടെന്നും അദ്ദേഹം കൂട്ടിച്ചേർത്തു.
വികസിത രാജ്യങ്ങളുമായി മികച്ച വ്യാപാര ക്രമീകരണങ്ങളിലാണ് രാജ്യം ശ്രദ്ധ കേന്ദ്രീകരിക്കുന്നതെന്ന് ശ്രീ ഗോയൽ പറഞ്ഞു. ഇന്ത്യയുടെ സ്വതന്ത്ര വ്യാപാര കരാറുകൾ ദേശീയ താൽപ്പര്യത്തിൽ അധിഷ്ഠിതമാണ്. ഈ കരാർ സംബന്ധിച്ച് നിരവധി രാജ്യങ്ങളുമായി സജീവമായ ചർച്ചകൾ നടക്കുന്നുണ്ടെന്നും അദ്ദേഹം പറഞ്ഞു.
ആഘോഷങ്ങളിലും മറ്റ് ഉത്സവ അവസരങ്ങളിലും സമ്മാനങ്ങൾ നൽകുന്നതിന് ODOP  ഉൽപ്പന്നങ്ങൾ ഉപയോഗിക്കാൻ ഇന്ത്യൻ പ്രവാസികളെ പ്രേരിപ്പിച്ച ശ്രീ ഗോയൽ, ഇത് ഇന്ത്യയിലെ ദശലക്ഷക്കണക്കിന് നെയ്ത്തുകാരുടെയും കരകൗശല തൊഴിലാളികളുടെയും ഉപജീവനമാർഗത്തെ പിന്തുണയ്ക്കുകയും ചെയ്യുമെന്ന് പറഞ്ഞു.
അടുത്ത 25 വർഷത്തിനുള്ളിൽ ഒരു വികസിത രാഷ്ട്രമായി മാറാനുള്ള ഇന്ത്യയുടെ പ്രയാണത്തിൽ ഇന്ത്യൻ പ്രവാസികളുടെ സഹകരണവും പങ്കാളിത്തവും ശ്രീ ഗോയൽ അഭ്യർത്ഥിച്ചു.
RRTN/SKY
(Visitor Counter : 89
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ/കേന്ദ്രഭരണ പ്രദേശങ്ങളിൽ കോവിഡ് -19 വാക്സിൻ ലഭ്യത സംബന്ധിച്ച പുതിയ വിവരങ്ങൾ
സംസ്ഥാനങ്ങൾക്ക്/കേന്ദ്രഭരണ പ്രദേശങ്ങൾക്ക് നൽകിയത് 64.65 കോടിയിലധികം വാക്സിൻ ഡോസുകൾ
ഉപയോഗിക്കാത്ത 4.78 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
വാക്സിൻ ഡോസുകൾ

വിതരണം ചെയ്തത്
64,65,07,160
ബാക്കിയുള്ളത്
4,78,94,030
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 64.65 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
ഉപയോഗിക്കാത്ത 4.78 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കൽ ഇനിയും ബാക്കിയുണ്ട്.
പ്രധാനമന്ത്രിയുടെ ഓഫീസ്
ഖേൽ രത്ന അവാർഡ് മേജർ ധ്യാൻ ചന്ദ് ഖേൽ രത്ന അവാർഡ് എന്ന് വിളിക്കപ്പെടും: പ്രധാനമന്ത്രി
മേജർ ധ്യാൻ ചന്ദിന്റെ പേരിൽ ഖേൽ രത്ന അവാർഡ് നൽകണമെന്ന് ഇന്ത്യയിലുടനീളമുള്ള നിരവധി അഭ്യർത്ഥനകൾ തനിക്ക് ലഭിക്കുന്നുണ്ടെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. അവരുടെ വികാരത്തെ മാനിച്ച്, ഖേൽ രത്ന അവാർഡ് മേജർ ധ്യാൻ ചന്ദ് ഖേൽ രത്ന അവാർഡ് എന്ന് വിളിക്കപ്പെടുമെന്ന് അദ്ദേഹം പറഞ്ഞു.
ഇന്ത്യയിലെ മുൻനിര കായികതാരങ്ങളിൽ ഒരാളായിരുന്ന മേജർ ധ്യാൻ ചന്ദ് ഇന്ത്യക്ക് അഭിമാനവും പെരുമയും നേടിത്തന്നിട്ടുണ്ട് . കായിക രംഗത്തെ നമ്മുടെ രാജ്യത്തിന്റെ പരമോന്നത ബഹുമതി അദ്ദേഹത്തിന്റെ പേരിൽ അറിയപ്പെടുന്നത് ഉചിതമാണെന്നും അദ്ദേഹം കൂട്ടിച്ചേർത്തു .
ട്വീറ്റുകളുടെ ഒരുപാരമ്പരയിൽ അദ്ദേഹം പറഞ്ഞു :
പുരുഷ, വനിതാ ഹോക്കിടീമുകളുടെ അസാധാരണ പ്രകടനം നമ്മുടെ മുഴുവൻ രാജ്യത്തിന്റെയും മനസിൽ ഇടം നേടി. ഇന്ത്യയിലുടനീളം ഹോക്കിയോട് ഒരു പുതിയ താൽപര്യം ഉയർന്നുവരുന്നുണ്ട്. ഇത് വരും കാലങ്ങളിൽ വളരെ നല്ല സൂചനയാണ്.
മേജർ ധ്യാൻ ചന്ദിന്റെ പേരിലുള്ള ഖേൽ രത്ന അവാർഡിന് ഇന്ത്യയിലുടനീളമുള്ള പൗരന്മാരിൽ നിന്ന് എനിക്ക് നിരവധി അഭ്യർത്ഥനകൾ ലഭിക്കുന്നുണ്ട്. അവരുടെ കാഴ്ചപ്പാടുകൾക്ക് ഞാൻ നന്ദി പറയുന്നു.
അവരുടെ വികാരത്തെ മാനിച്ച്, ഖേൽ രത്ന അവാർഡ് മേജർ ധ്യാൻ ചന്ദ് ഖേൽ രത്ന അവാർഡ് എന്ന് വിളിക്കപ്പെടും!
ജയ് ഹിന്ദ്!
മേജർ ധ്യാൻ ചന്ദ് ഇന്ത്യയുടെ അഭിമാനവും അഭിമാനവും കൊണ്ടുവന്ന ഇന്ത്യയിലെ മുൻനിര കായികതാരങ്ങളിൽ ഒരാളാണ്. നമ്മുടെ രാജ്യത്തിന്റെ ഏറ്റവും ഉയർന്ന കായിക ബഹുമതി അദ്ദേഹത്തിന്റെ പേരിൽ അറിയപ്പെടുന്നത് ഉചിതമാണ്.
(
ആരോഗ്യ, കുടുംബക്ഷേമ മന്ത്രാലയം
ആയുഷ്മാൻ ഭാരത് ഡിജിറ്റൽ ദൗത്യത്തെ കുറിച്ചുള്ള വിവരങ്ങൾ
ന്യൂ ഡൽഹി: ഏപ്രിൽ 5, 2022
ദേശിയ ഡിജിറ്റൽ ആരോഗ്യ ദൗത്യം  ആറ് കേന്ദ്രഭരണ പ്രദേശങ്ങളിൽ 2020 ഓഗസ്റ്റ് 15-ന് പരീക്ഷണാടിസ്ഥാനത്തിൽ ആരംഭിച്ചു. പൗരന്മാരുടെ ഇലക്ട്രോണിക് ആരോഗ്യ റെക്കോർഡ് സൃഷ്ടിക്കുന്നതിനും ആരോഗ്യ സേവനങ്ങൾ നൽകുന്നത് സുഗമമാക്കുന്നതിനും, ആരോഗ്യ ആവാസവ്യവസ്ഥയ്ക്കുള്ളിൽ ഇത്തരം ഡാറ്റ പരസ്പരം പ്രാപ്തമാക്കുന്ന ഓൺലൈൻ പ്ലാറ്റഫോമിലൂടെ ദേശീയ ഡിജിറ്റൽ ആരോഗ്യ ആവാസവ്യവസ്ഥ സൃഷ്ടിക്കുക എന്നതാണ് ഇതിന്റെ ലക്ഷ്യം.
2021 സെപ്റ്റംബർ 27-ന് എബിഡിഎമ്മിനെ ദേശീയ തലത്തിൽ പ്രഖ്യാപിച്ചു. ഇന്നുവരെ, എബിഡിഎം നടപ്പിലാക്കുന്നതിനായി ദേശീയ ആരോഗ്യ അതോറിറ്റിക്ക്  45 കോടി രൂപ അനുവദിച്ചിട്ടുണ്ട്.
2022 മാർച്ച് 28 വരെ, രാജ്യത്ത് മൊത്തം 20,97,55,222 ആരോഗ്യ ഐഡികൾ  സൃഷ്ടിച്ചിട്ടുണ്ട്. കേരളത്തിൽ 1,27,90,762 ഹെൽത്ത് ഐഡികൾ സൃഷ്ടിച്ചിട്ടുണ്ട്.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിലാണ് കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇക്കാര്യം വ്യക്തമാക്കിയത്.
വനിതാ, ശിശു വികസന മന്ത്രാലയം
സ്ത്രീകള്ക്കും, കുട്ടികള്ക്കുമെതിരെയുള്ള ലൈംഗിക അതിക്രമങ്ങള് കര്ശനമായി തടയണമെന്ന് കേന്ദ്ര മന്ത്രി മനേകാ ഗാന്ധി
സ്ത്രീകള്ക്കും, കുട്ടികള്ക്കുമെതിരെ ലൈംഗികാതിക്രമങ്ങള് തടയുന്നതിനും, ഇല്ലാതാക്കുന്നതിനുമായി കൈക്കൊള്ളേണ്ട വിവിധ നടപടികള് ചൂണ്ടിക്കാട്ടി കേന്ദ്ര വനിതാ ശിശുവികസന മന്ത്രി ശ്രീമതി മനേകാ ഗാന്ധി സംസ്ഥാന മുഖ്യമന്ത്രിമാര്ക്ക് കത്തയച്ചു. കത്തില് പരാമര്ശിച്ചിട്ടുള്ള ചില നടപടികള് ചുവടെ പറയുന്നു:
1. ലൈംഗികാതിക്രമങ്ങളുടെ വിവിധ വശങ്ങള് സംബന്ധിച്ച് പ്രത്യേകിച്ച് തെളിവ് ശേഖരണവും, സൂക്ഷിപ്പും സംബന്ധിച്ച് എല്ലാ പോലീസ് ഉദ്യോഗസ്ഥര്ക്കും വീണ്ടും പരിശീലനം നല്കണം.
2. കുട്ടികള്ക്കെതിരെയുള്ള ലൈംഗികാതിക്രമണ കേസ്സുകള്ക്ക് ഏറ്റവും മുന്തിയ പരിഗണന നല്കി നിയമം അനുശാസിക്കുന്ന സമയത്തിനുള്ളില് തന്നെ അന്വേഷണം പൂര്ത്തിയാക്കാന് പോലീസ് ഉദ്യോഗസ്ഥര്ക്ക് നിര്ദ്ദേശം നല്കണം.
3. ഇത്തരം കേസ്സുകളില് അന്വേഷണം തടസപ്പെടുത്തുകയോ, കുറ്റവാളികളുമായി ഒത്തുകളിക്കുകയോ ചെയ്യുന്ന പോലീസ് ഉദ്യോഗസ്ഥര്ക്കെതിരെ സംസ്ഥാന ഗവണ്മെന്റുകള് കര്ശന നടപടികള് കൈക്കൊള്ളണം.
4. ലൈംഗികാതിക്രമങ്ങള്ക്ക്, പ്രത്യേകിച്ച് കുട്ടികള്ക്ക് നേരെയുള്ളവ കൈകാര്യം ചെയ്യുന്നതിന് വേണ്ടി മാത്രം പ്രത്യേക സെല് രൂപീകരിക്കുന്നത് വേഗത്തിലും, പ്രൊഫഷണലുമായ അന്വേഷണം ഉറപ്പ് വരുത്തും.
ലൈംഗികാതിക്രമണ കേസ്സുകളിലെ തെളിവുകള് വിശകലനം ചെയ്യുന്നതിന് ആവശ്യമെങ്കില് ഫോറന്സിക് ലബോറട്ടറികള് സ്ഥാപിക്കാന് കേന്ദ്ര ഗവണ്മെന്റ് സഹായം നല്കുമെന്ന് ശ്രീമതി മനേകാ ഗാന്ധി അറിയിച്ചു.
ചൈല്ഡ് ഹെല്പ്പ് ലൈന് നമ്പരായ 1098 നെ കുറിച്ചും പോസ്ക്കോ നിയമ പ്രകാരം തുടങ്ങിയിട്ടുള്ള ഇ-ബോക്സിനെ കുറിച്ചും കുട്ടികളില് അവബോധം വളര്ത്താന് സംസ്ഥാനങ്ങള് നടപടി കൈക്കൊള്ളണം.
അതിക്രമത്തിന് ഇരയായ വനിതകളെ സഹായിക്കുന്നതിനായി കേന്ദ്ര വനിതാ ശിശു വികസന മന്ത്രാലയം 125 ഒണ് സ്റ്റോപ്പ് സെന്ററുകള് ആരംഭിച്ചിട്ടുണ്ട്. ആപല് ഘട്ടങ്ങളില് പോലീസ്, മെഡിക്കല് സേവനങ്ങള് ലഭ്യമാക്കുന്നവയാണ് ഈ കേന്ദ്രങ്ങള്.
അതിക്രമം നടന്നത് റിപ്പോര്ട്ട് ചെയ്യപ്പെടാതെ പോകുന്ന സംഭവങ്ങളില് പോസ്കോ നിയമത്തിലെ 21-ാം വകുപ്പ് പ്രയോഗിക്കണമെന്ന് കത്തില് ഊന്നിപ്പറഞ്ഞിട്ടുണ്ട്. ലൈംഗികാതിക്രമം നടന്നാല് അവ രേഖപ്പെടുത്തുന്നതില് പരാചയപ്പെടുന്ന ഏതൊരു ഉദ്യോഗസ്ഥനും ഈ വകുപ്പ് പ്രകാരം ശിക്ഷാര്ഹമാണ്.
സ്ത്രീകള്ക്കും, കുട്ടികള്ക്കുമെതിരെയുള്ള അതിക്രമങ്ങള് കൈകാര്യം ചെയ്യുന്നത് സംബന്ധിച്ച സംസ്ഥാന ഗവണ്മെന്റുകളുടെ നിര്ദ്ദേശങ്ങളും കേന്ദ്ര മന്ത്രി ക്ഷണിച്ചു.
(ND MRD –308
രാജ്യരക്ഷാ മന്ത്രാലയം
ഇന്ത്യൻ കരസേന അഞ്ചാമത് വെറ്ററൻസ് ഡേ ഇന്ന്  ആഘോഷിച്ചു
ഇന്ത്യൻ കരസേന ഇന്ന് അഞ്ചാമത് വെറ്ററൻസ് ഡേ ആഘോഷിച്ചു. കരസേനയുടെ ആദ്യ കമാൻഡർ ഇൻ ചീഫ്, ഫീൽഡ് മാർഷൽ കെ എം കരിയപ്പ നൽകിയ സേവനങ്ങളുടെ ബഹുമാനാർത്ഥം,1953 ൽ അദ്ദേഹം വിരമിച്ച ദിവസമാണ്  വെറ്ററൻസ് ഡേ ആയി ആഘോഷിക്കുന്നത്.
ഇന്ന് രാവിലെ ഡൽഹിയിൽ ദേശീയ യുദ്ധ സ്മാരകത്തിൽ പുഷ്പചക്രം അർപ്പിക്കൽ ചടങ്ങ് നടന്നു. ദിനാഘോഷത്തോടനുബന്ധിച്ച് സംഘടിപ്പിച്ച വെറ്ററൻസ് മീറ്റിൽ നാവിക സേനാ മേധാവി അഡ്മിറൽ കരംബീർ സിങ് മുഖ്യ അതിഥിയായിരുന്നു. കരസേനാ മേധാവി ജനറൽ എം എം നരവനെ, വ്യോമസേനാ മേധാവി ആർ കെ ബ രിയ എന്നിവരും ചടങ്ങിൽ സന്നിഹിതരായിരുന്നു.
1971ലെ യുദ്ധത്തിൽ പങ്കെടുത്ത ധീര സൈനികർക്ക് സമർപ്പിച്ചുകൊണ്ടുള്ള 'സ്വർണിം വിജയ് വർഷ്' ഗാനം അഡ്മിറൽ കരംബീർ സിംഗ് പ്രകാശനം ചെയ്തു. കരസേനയുടെ 'സമാൻ', വ്യോമസേനയുടെ 'വായു സംവേദന 'എന്നീ മാസികകളും ചടങ്ങിൽ പ്രകാശനം ചെയ്തു. മുതിർന്ന സൈനികർക്കും അവരുടെ അടുത്ത ബന്ധുക്കൾക്കും മാത്രമായുള്ളതാണ് ഈ മാസികകൾ
ആഭ്യന്തരകാര്യ മന്ത്രാലയം
പോലീസ് അനുസ്മരണ ദിനം
'പോലീസ് അനുസ്മരണ ദിന'ത്തോടനുബന്ധിച്ച്, കേന്ദ്ര ആഭ്യന്തര മന്ത്രി ശ്രീ അമിത് ഷാ ഇന്ന് ന്യൂ ഡൽഹിയിലെ ദേശീയ പോലീസ് സ്മാരകത്തിൽ പോലീസിലെയും സിഎപിഎഫിലെയും രക്തസാക്ഷികളായ ഉദ്യോഗസ്ഥർക്ക് ആദരാഞ്ജലികൾ അർപ്പിച്ചു. കേന്ദ്ര ആഭ്യന്തര സഹമന്ത്രി ശ്രീ അജയ് കുമാർ മിശ്ര, ശ്രീ നിഷിത് പ്രമാണിക്, കേന്ദ്ര ആഭ്യന്തര സെക്രട്ടറി തുടങ്ങി നിരവധി പ്രമുഖർ ചടങ്ങിൽ പങ്കെടുത്തു.
രാജ്യം കൈവരിച്ച എണ്ണമറ്റ പല നേട്ടങ്ങളുടെയും പിന്നിൽ പോലീസിലെയും സിഎപിഎഫിലെയും ധീരരായ ഉദ്യോഗസ്ഥരുടെ പരമമായ ത്യാഗമാണെന്ന് ശ്രീ അമിത് ഷാ പറഞ്ഞു. രാജ്യത്തിന്റെ ആഭ്യന്തര സുരക്ഷയും അതിർത്തികളും സംരക്ഷിക്കുന്നതിനായുള്ള സേവനത്തിനിടയിൽ രാജ്യത്തുടനീളമുള്ള പോലീസ് സേനകളിലെയും സിഎപിഎഫുകളിലെയും 35,000-ത്തിലധികം ഉദ്യോഗസ്ഥർ പരമമായ ത്യാഗം വരിച്ചതായി അദ്ദേഹം പറഞ്ഞു. വീരമൃത്യു വരിച്ച എല്ലാ ജവാന്മാർക്കും കൃതജ്ഞതയുള്ള രാഷ്ട്രത്തിന്റെ പേരിൽ ആദരാഞ്ജലികൾ അർപ്പിച്ച കേന്ദ്ര ആഭ്യന്തര മന്ത്രി, രാജ്യത്തിന്റെ പ്രതിരോധത്തിനായി സൈനികർ സഹിച്ച ത്യാഗങ്ങൾ വെറുതെയാകില്ലെന്നും ഇന്ത്യ വികസനത്തിന്റെ പാതയിൽ മുന്നോട്ട് പോകുമെന്നും പറഞ്ഞു.
രാജ്യത്തിന്റെ ആഭ്യന്തര സുരക്ഷ ഉറപ്പാക്കാൻ രാജ്യത്തുടനീളമുള്ള പോലീസ് സേനകൾ തങ്ങളുടെ ഉത്തരവാദിത്തങ്ങൾ നിറവേറ്റുന്നു. ഏറ്റവും പ്രയാസകരമായ സാഹചര്യങ്ങളിൽ പോലും അവർ തങ്ങളുടെ കർത്തവ്യം നിർവഹിക്കുന്നതിനാലാണ് ഇന്ത്യയെപ്പോലുള്ള ഒരു വലിയ രാഷ്ട്രം ഇന്ന് വികസനത്തിന്റെ പാതയിൽ മുന്നേറുന്നതെന്നും കേന്ദ്ര ആഭ്യന്തരമന്ത്രി പറഞ്ഞു.
ദേശീയ പോലീസ് സ്മാരകം, നമ്മുടെ പോലീസ് ഉദ്യോഗസ്ഥരുടെ അചഞ്ചലമായ നിർഭയത്വത്തിന്റെയും കർത്തവ്യത്തോടുള്ള അവരുടെ അർപ്പണബോധത്തിന്റെയും പ്രതീകമാണെന്ന് ശ്രീ അമിത് ഷാ പറഞ്ഞു. പ്രധാനമന്ത്രി നരേന്ദ്ര മോദിയുടെ നേതൃത്വത്തിലുള്ള കേന്ദ്ര ഗവണ്മെന്റ്, പോലീസ് സേനകളുടെയും സിഎപിഎഫിന്റെ സൈനികരുടെയും അവരുടെ കുടുംബങ്ങളുടെയും സുരക്ഷയ്ക്കും സൗകര്യത്തിനും പ്രതിജ്ഞാബദ്ധമാണെന്നും ഈ ദിശയിൽ എപ്പോഴും പ്രവർത്തിക്കുമെന്നും ശ്രീ ഷാ പറഞ്ഞു.
RRTN
പ്രധാനമന്ത്രിയുടെ ഓഫീസ്
ഇറ്റാലിയൻ ഹിന്ദു യൂണിയൻ പ്രതിനിധികളുമായി പ്രധാനമന്ത്രി കൂടിക്കാഴ്ച നടത്തി
പ്രധാനമന്ത്രി ശ്രീ നരേന്ദ്ര മോദി ഇറ്റാലിയൻ ഹിന്ദു സമൂഹ -സനാതന ധർമ്മ സംഘത്തിന്റെ പ്രതിനിധികൾ ഉൾപ്പെടെ വിവിധ സാമൂഹിക സംഘടനകളിൽ നിന്നുള്ള അംഗങ്ങളുമായി കൂടിക്കാഴ്ച നടത്തി.
(ഇറ്റലിയിൽ ഇന്ത്യൻ സംസ്കാരം പ്രചരിപ്പിക്കുന്നതിൽ അവർ വഹിക്കുന്ന പങ്കിനെ പ്രധാനമന്ത്രി അഭിനന്ദിച്ചു.